कैमूर पहाड़ी पर रोहतास गढ़ किला स्थित रोहितेश्वर धाम पर सवान पूर्णिमा के मौके पर आस्था का सैलाब उमड़ता है। प्रति वर्ष यहां लगने वाले इस धार्मिक उत्सव पर बिहार-झारखंड के हजारों श्रद्धालु यहां स्थापित प्राचीन शिव¨लग पर जलाभिषेक कर दर्शन-पूजन करेंगे। लगभग 15 सौ फीट की उंचाई पर अवस्थित इस मंदिर परिसर तक आने-जाने के दुर्गम मार्ग होते हुए भी सुबह से ही श्रद्धालुओं का तांता लग जाता है। जहां रुद्राभिषेक में हजारों श्रद्धालु शामिल होकर बाबा भोलेनाथ को अपनी श्रद्धा निवेदित करते हैं। मां पार्वती के मंदिर से 84 सीढ़ी उपर विराजमान होने के कारण यह महादेव स्थान चौरासन मंदिर के नाम से भी प्रसिद्ध है। मान्यता है कि यहां सच्चे मन से पूजा करने पर मनोवांछित फल की प्राप्ति होती है।